CELEX: 32019D1886
Language: sl
Date: 2019-11-07 00:00:00
Title: Izvedbeni sklep Komisije (EU) 2019/1886 z dne 7. novembra 2019 o spremembi Sklepa 2010/346/EU glede regionalizacije Romunije za izvajanje zaščitnih ukrepov v zvezi s kužno malokrvnostjo enoprstih kopitarjev (notificirano pod dokumentarno številko C(2019) 7873) (Besedilo velja za EGP)

11.11.2019   
               
               
                  SL
               
               
                  Uradni list Evropske unije
               
               
                  L 290/26
               
            
         IZVEDBENI SKLEP KOMISIJE (EU) 2019/1886
         z dne 7. novembra 2019
         o spremembi Sklepa 2010/346/EU glede regionalizacije Romunije za izvajanje zaščitnih ukrepov v zvezi s kužno malokrvnostjo enoprstih kopitarjev
         (notificirano pod dokumentarno številko C(2019) 7873)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 90/425/EGS z dne 26. junija 1990 o veterinarskih pregledih, ki se zaradi vzpostavitve notranjega trga izvajajo v trgovini znotraj Unije z nekaterimi živimi živalmi in proizvodi (1), ter zlasti člena 10(4) Direktive,
         ob upoštevanju naslednjega:
         
                     (1)
                  
                  
                     Kužna malokrvnost enoprstih kopitarjev (infekciozna anemija enoprstih kopitarjev, „IAK“) je virusna bolezen, ki prizadene samo živali iz družine Equidae. Inkubacijska doba običajno traja od enega do treh tednov, lahko pa tudi do treh mesecev. Okuženi enoprsti kopitarji ostanejo kužni celo življenje in lahko okužbo prenesejo na druge enoprste kopitarje. Okužba z IAK postane neočitna, če smrt ni posledica enega izmed akutnih kliničnih napadov med viremijo, in je zato verjetnost za prenos okužbe znatno večja. Lokalna okužba se zgodi s prenosom krvi okuženega enoprstega kopitarja prek prekinjenega hranjenja krvosesnih obadov in v maternico do zarodka. Glavni načini razširjanja bolezni na dolge razdalje so premiki okuženih živali, njihovega semena, jajčnih celic in zarodkov ter uporaba kontaminiranih igel ali infuzija krvnih proizvodov, ki vsebujejo virus.
                  
               
                     (2)
                  
                  
                     IAK je bolezen, ki jo je treba obvezno prijaviti v skladu s Prilogo I k Direktivi Sveta 2009/156/ES (2). Poleg tega Direktiva Sveta 82/894/EGS (3) določa, da je treba o izbruhih IAK obvestiti Komisijo in druge države članice prek sistema obveščanja o boleznih živali („ADNS“).
                  
               
                     (3)
                  
                  
                     V nasprotju z razmerami na področju zdravja živali v drugih državah članicah je IAK v določenih delih Romunije endemična, nacionalni program izkoreninjenja pa še ni zaključen. Zato so bili s Sklepom Komisije 2010/346/EU (4) sprejeti zaščitni ukrepi v zvezi s kužno malokrvnostjo enoprstih kopitarjev v Romuniji.
                  
               
                     (4)
                  
                  
                     Vendar so pristojni organi Romunije na zasedanju junija 2019 v okviru Stalnega odbora za rastline, živali, hrano in krmo drugim državam članicam in Komisiji predložili poročilo o razmerah, ki je pokazalo, da je bil na splošno dosežen napredek pri izkoreninjenju bolezni, nekateri deli Romunije pa so ostali prosti bolezni več kot 12 mesecev ali pa je razširjenost bolezni ostala znotraj meja, ki so bile v drugih državah članicah ugotovljene na regionalni ravni. Zato je primerno, da se opredeli del ozemlja Romunije, za katerega se bodo uporabljali zaščitni ukrepi iz Sklepa 2010/346/EU.
                  
               
                     (5)
                  
                  
                     Prilogo k Sklepu 2010/346/EU bi bilo zato treba ustrezno spremeniti.
                  
               
                     (6)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Priloga k Sklepu 2010/346/EU se nadomesti s Prilogo k temu sklepu.
         
         
            Člen 2
            Ta sklep je naslovljen na države članice.
         
         
            V Bruslju, 7. novembra 2019
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 224, 18.8.1990, str. 29.
         
            (2)  Direktiva Sveta 2009/156/ES z dne 30. novembra 2009 o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav (UL L 192, 23.7.2010, str. 1).
         
            (3)  Direktiva Sveta 82/894/EGS z dne 21. decembra 1982 o prijavljanju živalskih bolezni v Skupnosti (UL L 378, 31.12.1982, str. 58).
         
            (4)  Sklep Komisije 2010/346/EU z dne 18. junija 2010 o zaščitnih ukrepih v zvezi s kužno malokrvnostjo enoprstih kopitarjev v Romuniji (UL L 155, 22.6.2010, str. 48).
      
      
         
            PRILOGA
            
               
                  
                     „PRILOGA
                     Območja iz člena 1(1)(a):
                     
                                 
                                    Država članica
                                 
                              
                              
                                 
                                    Regija
                                 
                              
                              
                                 
                                    Opomba
                                 
                              
                           
                                 Romunija
                              
                              
                                 Bihor
                              
                              
                                  
                              
                           
                                  
                              
                              
                                 Satu Mare
                              
                              
                                  
                              
                           
                                  
                              
                              
                                 Maramureș
                              
                              
                                  
                              
                           
                                  
                              
                              
                                 Bistriț-Năsăud
                              
                              
                                  
                              
                           
                                  
                              
                              
                                 Sălaj
                              
                              
                                  
                              
                           
                                  
                              
                              
                                 Cluj
                              
                              
                                  
                              
                           
                                  
                              
                              
                                 Mureș
                              
                              
                                  
                              
                           
                                  
                              
                              
                                 Harghita
                              
                              
                                  
                              
                           
                                  
                              
                              
                                 Alba
                              
                              
                                  
                              
                           
                                  
                              
                              
                                 Sibiu
                              
                              
                                  
                              
                           
                                  
                              
                              
                                 Brașov
                              
                              
                                  
                              
                           
                                  
                              
                              
                                 Hunedora
                              
                              
                                  
                              
                           
                                  
                              
                              
                                 Caraș-Severin
                              
                              
                                  
                              
                           
                                  
                              
                              
                                 Gorj
                              
                              
                                  
                              
                           
                                  
                              
                              
                                 Vâlcea
                              
                              
                                  
                              
                           
                                  
                              
                              
                                 Tulcea
                              
                              
                                  
                              
                           
               “